Þrotríki

Þrotríki er hugtak sem haft er um ríki sem menn þykjast merkja að hafi komist í þrot varðandi ýmis grundvallaratriði og skyldur sem fylgja hlutverki fullvalda stjórnvalds. Ekki er til nein viðurkennd skilgreining á þrotríki. Samkvæmt Fund for Peace er skilgreining á ríki sem telst í þeirra hópi eftirfarandi liðir: 
 stjórn á yfirráðasvæðum þess tapast sem og geta þess til að beita lögmætu valdi innan þess
 uppræting lögmæts valds til að taka sameiginlegar ákvarðanir
 vangeta til að veita opinbera þjónustu
 vangeta til að hafa samskipti við önnur ríki sem fullgilt ríki innan alþjóðasamfélagsins

Almenn einkenni á þrotríki eru meðal annars þau að stjórnvald stendur veikt fyrir eða er getulaust með öllu og hefur þess vegna litla sem enga stjórn á yfirráðasvæði sínu: almenn þjónusta takmörkuð, spilling og glæpir regla frekar en undantekning, skörp efnahagsleg niðursveifla. 

Flokkur:Alþjóðasamskipti